 Waxa aanu beryahanba ku sugnayn magaalada Dubai ee dalka isu taga Imaaraadka Carabta, annagoo u joognay gebegebaynta heshiiskii baarlamankuna dhawaanta ansixiyey, ujeedada aanu halkan u joognaana waa tii baarlamaanku ansixiyey heshiiskaasi oo waa laysla ogol yahay ee hadday tahay farsamo yaqaanada iyo hadday tahay garyaqaanadii kale ee caalamiga ahaa iyo hadday tahay la-taliyeyaashii kale ee aanu qabanay iyo garyaqaanadoodu ay faah-faahintii ku jireen, layslana meel dhigayey wixii la qoraayey iyo sidii loo qori lahaa, heshiiskiina uu noo marayo marka xaqiiqda loo noqdo meel aad u qurux badan oo aad mooddo in aanu isla garanayno waxyaalo badan oo guuli labada dhinacba ugu jirto, innaga mabdaeena guud wuxuu ahaa horumarka dalka iyo sidii aynu u abuuri lahayn shaqo, iyadoo aynu ilaalinayno sumcada iyo magaca ummadda reer Somaliland, heshiiska sida aad la socotaan wuxuu ahaa heshiis caalamiya, heshiiskii ugu weynaa ee wixii ka dambeeyey 1991kii markii Burco lagaga dhawaaqay gooni isu-taaga Somaliland, qodobkii labaad ee inoo soo xigay wuxuu ahaa heshiiska aynu dubai World aynu la galnay. 